তথ্যবিবরণী                                       নম্বর : ২৪৮২

শিক্ষা প্রতিষ্ঠানে অটো প্রমোশনের সিদ্ধান্ত নেয়নি মন্ত্রণালয়

ঢাকা, ২৫ আষাঢ় (৯ জুলাই) :

বিভিন্ন গণমাধ্যমে শিক্ষা প্রতিষ্ঠানে বিভিন্ন শ্রেণীতে পরীক্ষা ছাড়াই অটো প্রমোশন দেয়া হবে মর্মে  প্রতিবেদন ছাপা হয়েছে। বিষয়টি ভিত্তিহীন ও গুজব। শিক্ষা মন্ত্রণালয় এ সংক্রান্ত কোন সিদ্ধান্ত এখনো গ্রহণ করেনি।

#

খায়ের/পরীক্ষিৎ/জুলফিকার/খোরশেদ/২০২০/১২০০ ঘণ্টা

তথ্যবিবরণী                                         নম্বর : ২৪৮৩

‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍**করোনা পরিস্থিতিতে ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍ত্রাণ সহায়তা অব্যাহত**

ঢাকা ২৫ আষাঢ় (৯ জুলাই) :

       করোনা পরিস্থিতিতে সৃষ্ট দুর্যোগে দেশের সাধারণ মানুষের কষ্ট লাঘবে মানবিক সহায়তা হিসেবে ত্রাণ বিতরণ অব্যাহত রেখেছে সরকার। এ পর্যন্ত সারা দেশে দেড় কোটির বেশি পরিবারকে ত্রাণ সহায়তা দেয়া হয়েছে ।

         ৬৪ জেলা প্রশাসন থেকে প্রাপ্ত তথ্য অনুযায়ী গতকাল পর্যন্ত সারাদেশে চাল বরাদ্দ দেয়া হয়েছে দুই লাখ ১২ হাজার ৯৮৪ মেট্রিক টন এবং বিতরণ করা হয়েছে এক লাখ ৯৮ হাজার ২৩৪ মেট্রিক টন। এতে উপকারভোগী পরিবার সংখ্যা এক কোটি ৬৮ লাখ ৭৪ হাজার ৮৪২ এবং উপকারভোগী লোকসংখ্যা সাত কোটি ৩৮ লাখ ৮৩ হাজার ৬৩৭ জন ।

        নগদ বরাদ্দ দেয়া হয়েছে ১২৫ কোটি । এরমধ্যে সাধারণ ত্রাণ হিসেবে নগদ বরাদ্দ দেয়া হয়েছে ৯৮ কোটি ৩০ লাখ ৭৮ হাজার টাকা এবং বিতরণ করা হয়েছে ৯৪ কোটি ৯১ লাখ ৫০ হাজার টাকা। এতে উপকারভোগী পরিবার সংখ্যা এক কোটি এক লাখ ১২ হাজার এবং উপকারভোগী লোক সংখ্যা চার কোটি ৪৩ লাখ ৯৭ হাজার।

        শিশু খাদ্য সহায়ক হিসেবে বরাদ্দ দেয়া হয়েছে ২৭ কোটি ২০ লাখ টাকা এবং এ পর্যন্ত বিতরণ করা হয়েছে ২৬ কোটি ৪০ লাখ টাকা। এতে উপকারভোগী পরিবার সংখ্যা আট লাখ ৪৭ হাজার এবং উপকারভোগী লোকসংখ্যা ১৮ লাখ ২৪ হাজার ৮৫৯ জন ।

#

সেলিম/পরীক্ষিৎ/জুলফিকার/মাসুম/২০২০/১১০০ঘণ্টা